
1. Uvod 


Banovanje Dragutina Karoly Khuen-Hedervaryja u hrvatskim zemljama, a napose u 
Banskoj Hrvatskoj, predstavlja zenit politički motivirane mađarizacije. Jedan je slučaj 
ostao posebno upamćen u kolektivnoj svijesti hrvatskoga naroda kao važan detalj 
hrvatske povijesti druge polovice 19. stoljeća. Riječ je o saborskom ,,vritnjaku“, događaju 
u kojem je saborski zastupnik Josip Gržanić navodno nogom udario bana Khuena nogom 
u stražnjicu. ,,Vritnjak“ kao važan politički čin u svojim su istraživanjima fragmentarno 
spominjali gotovo svi hrvatski povjesničari koji proučavaju 19. stoljeće (pr. Gross 1 , 
Kolar 2 , Šidak 3 , Turkalj 4 ), ali i pravnici (pr. Heka 5 ). M. Gross ovaj događaj tumači u 
kontekstu političke povijesti druge polovice 19. stoljeća s osobitom pažnjom na 
djelovanje Stranke prava. J. Turkalj na istom je tragu istraživanja uz dodatno analiziranje 
pravaškoga (novinskoga tiska). M. Kolar istražila je lik i djelo Josipa Gržanića kao 
značajnog političara senjskoga kraja. J. Šidak spominje ,,vritnjak“ u kontekstu hrvatske 
povijesti 19. stoljeća u cjelini. Na posljetku, L. Heka interpretira značaj bana Khuena kroz 
problematiku hrvatskoga pitanja u kontekstu hrvatske pravne povijesti. 

Međutim, ,,vritnjak“ se u svim navedenim radovima ne analiza temeljito na način da 
se opisuje njegov motiv, uzrok, tijek, autentičnost i posljedice. Dosadašnja su istraživanja 
predstavila samo važne osobe ili procese koji su imali bitnu ulogu u tomu događaju. Stoga 
je za temu završnoga rada izabran Saborski ,,vritnjak“ Karoly Khuen-Hedervarvju i 
politička kultura u Hrvatskoj u posljednja dva desetljeća 19. stoljeća. Iako je pojam 
političke kulture definiran gotovo osamdeset godina nakon što se ,,vritnjak“ dogodio, 
autor će na temelju njegovih postulata analizirati političku kulturu osoba i procesa koji su 
vezani uz taj događaj te nastojati dokazati daje primjenjiv u ovomu slučaju. Osim što se 
rad temelji na relevantnoj literaturi, koriste se novinski članci iz aktualnih političkih i 
humoristično-satiričnih izdanja toga vremena, kako režimske provenijencije, tako i 
opozicijske: Agramer Zeitung, Arkiv za šalu i satiru , Katolička Dalmacija , Narodne 

1 Mirjana Gross, Izvorno pravaštvo: ideologija, agitacija, pokret , Golden Marketing, Zagreb, 2000. 

2 Mira Kolar, „Senjanin Josip Gržanić, pravaški političar, u obnovi Senja i Hrvatske, u: Senjski zbornik , br. 
22, 1995. 

3 Jaroslav Šidak, Mirjana Gross et al.. Povijest hrvatskog naroda g. 1860-1914 , Zagreb, Školska knjiga, 
1968. 

4 Jasna Turkalj, „Senj i Senjani u pravaškom pokretu 1880-ih godina' 1 , u: Senjski zbornik , br. 30, 2003. 

5 Ladislav Heka, „Grof Karlo (Karoly) Khuen-Hedervary i Hrvati", u: Zbornik Pravnog fakulteta 
Sveučilišta u Rijeci , vol. 37, no. 3, 2016. & Ladislav Heka, „Hrvatski ban Karlo (Karoly) Khuen-Hedervary 
i hrvatsko nacionalo pitanje", u: Scrinia Slavonica, vol. 16, 2016. 


4 



novine, Sriemski Hrvat, Tries, Vragoljan i dr. U Hrvatskomu državnom arhivu autor nije 
pronašao relevantne izvore i informacije. 6 Autor će najprije opisati dolazak Khuena za 
hrvatskoga bana, zatim će interpretirati „arhivsku aferu“, koja je bila uzrok ,,vritnjaka“. 
Nakon toga će analizirati novinske članke u kojima je bilo riječi o tomu usporedno s 
literaturom. Temelj ovoga rada su saborske sjednice i njihova analiza, a naročito ona na 
kojoj se dogodio ,,vritnjak“. Na posljetku autor će se osvrnuti na ishode te recepciju 
,,vritnjaka“. Cilj je, dakle, ovoga rada interpretirati i analizirati literaturu, novinske članke 
i zapisnike saborskih sjednica. Autor nastoji dokazati da su ,,vritnjak“, kao i njegove 
posljedice, jedinstven događaj u profdaciji političke kulture Stranke prava koja je upravo 
u osamdesetim 19. stoljeća doživjela vrhunac djelovanja. 


2. Značenje pojma politička kultura 

Pojam politička kultura su prvi puta 1963. godine u radu Civilna kultura koristili 
američki politolozi Gabriel A. Almond i Sidney Verba. 7 Kao definiciju navode da 
„politička kultura predstavlja specifične političke orijentacije - stavove prema političkom 
sustavu i njegovim dijelovima, te stavove prema ulozi svakoga pojedinca u sustavu 44 . 8 
Politička kultura postoji kao sustav simbola, uvjerenja, vrijednosti i nonni određenoga 
društva. Ona predstavlja stavove i orijentacije građana prema određenim objektima, ali i 
subjektima politike. Međutim, ona se ne može svesti samo na individualne orijentacije, 
nego već i na uvjerenja i vrednote nekoga društva. Tako možemo govoriti o političkoj 
kulturi pojedinca, ali i određenih društava. 9 Upravo je pojam političke kulture omogućio 
interdisciplinaran pristup istraživanjima (historiografskih, socioloških, antropoloških i 
dr.). 10 


6 U fondu HR-HDA-65. Sabor Kraljevina Hrvatske, Slavonije i Dalmacije, seriji Opći spisi, nisu sačuvani 
spisi vezani uz ovaj događaj. Hrvatski državni arhiv čuva i fond obitelji Khuen-Hedervary Belasy (HR- 
HDA-728), no taj fond ne sadrži gradivo koje se odnosi na samog bana. Međutim, fond HR-HDA-394. Stol 
sedmorice ima zabilježen predmet koji se odnosi na postupak protiv Davida Starčevića i ostalih zbog uvrede 
bana Khuen-Hedervaryja 1885., no sva je građa objavljena u novinama koje su analizirane u svrhu ovoga 
istraživanja. 

7 Sidney Verba & Gabriel Almond, The Civic Culture, Priceton University Press, Priceton, 1963. 

8 Vladimir Vujčić, „Pojam političke kulture 41 , u: Politička misao , vol. 34, no. 4, 1998., 114. 

9 S. v. politička kultura, „Hrvatska enciklopedija (Leksikografskoga zavoda Miroslav Krleža)“, 
http://www.enciklopediia.hr/natuknica.aspx7kn49235 , pristup ostvaren 22. lipnja 2018. 

10 Više o tome: Vladimir Vujčić, „Politička kultura: politička potpora (legitimacija, povjerenje, identitet)", 
u: Politička misao , vol. 36, br. 3, 1999., 101-120. 

3. Dragutin Khuen-Hedervary kao hrvatski ban. Prve dvije godine 
mandata 


Mađarska je vlada nakon prestanka Narodnoga pokreta, a potom i ukidanja 
komesarijata, željela što prije postaviti bana u hrvatskim zemljama na kojega bi mogla u 
potpunosti računati. 11 Time bi nagodbeni politički sustav i vladanje bili u ravnoteži. S 
argumentacijom „pacifikacije Hrvatske 44 kralj je, ponovno, ručnim pisanim ukazom 
imenovao novoga bana Kraljevine Hrvatske, Slavonije i Dalmacije, slavonskoga velikaša, 
Karoly Khuen-Hedćrvaryja 1. prosinca 1883., dakako na prijedlog mađarske vlade. 12 

Karoly (Dragutin 13 ) Khuen Belasi 14 rođenje 1849. u Grafenbergu (današnji Jesenik u 
Češkoj). Privatno se školovao na obiteljskomu imanju u Nuštru, a studirao je pravo u 
Zagrebu i Požunu. Već od 70-ih godina 19. stoljeća započinje njegova politička i 
državnička karijera. Vršio je važne administrativne i političke funkcije kao bilježnik, 
parlamentarni zastupnik i veliki župan. Brži politički uspon omogućila mu je ženidba s 
Margaritom Teleki, koja je bila nećakinja ugarskoga ministra predsjednika Kalmana 
Tisze. 15 Međutim, njegovo imenovanje svi politički čimbenici u Hrvatskoj nisu povoljno 
prihvatili. 16 Unionisti su smatrali daje novi ban nedovoljno iskusan te daje produžena 
ruka K. Tisze i kralja Franje Josipa, dok su hrvatski političari njegovo imenovanje 
doživjeli kao „nametanja kadra iz Mađarske, autokrata i eksponenta Pešte koji provodi 
mađarizaciju 44 . 17 Ruganja su išla do te mjere da gaje oporbeni tisak nazivao „zimskim 
banom 44 (vladat će samo jednu zimu). 18 

U Hrvatskom su saboru tada djelovale tri ključne stranke prema kojima se oblikovala 
politička kultura: Stranka unionista (popularno znani kao „mađaroni 44 ), koja se zalaže za 


11 Gross, Izvornopravaštvo ..., 413. 

12 Agneza Szabo, „Banska Hrvatska u doba bana Khuen-Hedervaryja“, u: (ur.) Mirko Valentić & Lovorka 
Coralić, Povijest Hrvata - druga knjiga - od kraja 15.stoljeća do kraja Prvog svjetskog rata. Školska knjiga, 
Zagreb, 2005., 530. 

13 U Hrvatskoj se službeno zvao Dragutin. (Gross, Izvorno pravaštvo..., 413.) 

14 Khuenovo izvorno prezime nije Hedervary. Njega je naslijedio nakon smrti svojega rođaka (po majci) 
Hedera Viczaya od Hedervara. Grof Viczayas je oporukom imenovao Khuena svojim nasljednikom uz 
uvjet da prihvati novo prezime. Godine 1874. Beč muje odobrio ovaj postupak, a novi obiteljski grb nastao 
je spajanjem grbova spomenutih dviju obitelji. [Ladislav Heka, „Hrvatski ban Karlo (Karoly) Khuen- 
Hedervary i hrvatsko nacionalo pitanje", u: Scrinia Slavonica ", vol. 16, 2016., 199.] 

15 S. v. Khuen Hedervary, Kdroly , „Hrvatski biografski leksikon", http://hbl.lzmk. hr/clanak.aspx?id=204 , 
pristup ostvaren 2. srpnja 2018. & Heka, Hrvatski ban..., 204. 

16 Heka, Hrvatski ban..., 205. 

17 Ladislav Heka, „Grof Karlo (Karoly) Khuen-Hedervary i Hrvati", u: Zbornik Pravnog fakulteta 
Sveučilišta u Rijeci, vol. 37, no. 3, 2016., 1067. 

18 Heka, Hrvatski ban..., 205. 

što stabilniju i ,,čvršću“ političku integraciju Hrvatske i Mađarske. Zatim Narodna stranka 
(„narodnjaci"), čiji se članovi zalažu za veću samostalnost Hrvatske, ali zbog zaštite od 
mađarizacije spas vide u većoj povezanosti s bečkim dvorom. Na posljetku tu je i Stranka 
prava čiji je temeljni cilj samostalna i suverena Hrvatska. Iako ovdje govorimo o 
honoracijskim strankama zbog maloga postotka biračkoga prava, one su važne jer potiču 
raspravu o državno-političkom statusu hrvatskih zemalja. Zanimljivo je proučiti javno 
mnijenje u Banskoj Hrvatskoj toga vremena koje se ogleda u stranačkom tisku, tadašnjem 
najvažnijem političkom mediju. Režimske Narodne novine iskazuju izrazitu suzdržanost 
imenovanjem Khuena za hrvatskoga bana. Takav se stav ističe zbog velikoga 
„iznenađenja i šoka“ koje je uslijedilo jer se u tisku Khuena nije spominjalo kao jednog 
od kandidata. Oporbeni tisak (pr. Obzor i Sloboda) očekivano pišu o Kliuenu s izrazitom 
dozom omalovažavanja i ismijavanja. 19 

Mađarska je vlada imala dalekosežne ciljeve s postavljanjem Khuena za hrvatskoga 
bana. Prije svega, A. Szabo ističe daje Ugarska htjela putem hrvatskih zemalja osigurati 
„mađarski kapital" koji bi imao „izlaz na more te u Bosnu i Hercegovinu (zbog sirovina, 
op. V. S.)“. Osim toga, Khuenov stav da se Ugarska može kvalitetno izgraditi isključivo 
u sastavu Habsburške Monarhije dali su odličan ,,echo“ prema kralju Franji Josipu kako 
bi stvorio njegovo povjerenje, a sve u okvirima Hrvatsko-ugarske nagodbe. 20 

Kliuen je u Hrvatsku stigao 9. prosinca 1883., a prvu saborsku sjednicu je održao 
osam dana kasnije. Njegov prvi saborski govor dao je naslutiti politiku koja se temelji na 
Hrvatsko-ugarskoj nagodbi. Između ostaloga, rekao je sljedeće: 

Ako sam se na to odvažio, da preuzmem toli važnu i punu odgovornost 
toli i težku zadaću (...) vodilo me je na to čuvstvo za neoskvrnjivi 
obstanak države sjedinjenih kraljevina krune svetog Stjepana. (...) 

Temelj djelatnost moje bit će temeljni zakon, koji određuje 
državnopravni odnošaj ovih kraljevina (...) Unutar granica 
samouprave i postojećih zakona (...) moći će se s mnogo doprinijeti, 
da se poboljša narodno gospodarstveno stanje zemlje. To će se pak 
gospodo moja s vaše strane tim sigurnije postići moći, ako se u 
djelokrugu vašem bude čini pokazalo čuvrstvo za cjelokupnost 
kraljevina sv. Stjepana. 21 


19 Povijesne kontroverze, emisija 5. 10. 2017. o banu Khuenu Hedervaryju s dr. sc. Brankom Ostajmerom, 
https://www.voutube.com/watch?v=ulAIMklw3to , pristup ostvaren 2. srpnja 2018. 

20 Szabo, Banska Hrvatska..., 530. & Šidak et al.. Povijest..., 120. 

21 Martin Polić, Ban Dragutin grof Khuen-Hedervary i njegovo doba. Vlastita naklada, Zagreb, 1901., 13- 


14 . 

Mirjana Gross jasno poriče Khuenove riječi gore navedene temeljno inspirirane 
nagodbenim ustrojem države. Ona tvrdi da „čin imenovanja (...) nije značio vraćanje 
nagodbene ustavnosti. (...) Zato je zadaća Hrvatskoga sabora (...) da raščisti pitanje je li 
nagodbeni sustav kao skup pravnih ustanova uopće moguć kada mađarska vlada drži da 
ovisi o njezinoj dobroj volji hoće li ga se držati ili neće“. Osim toga, tumači da 
„Khuenova izjava potpuno odgovara namjerama mađarske vlade da novi ban bude 
isključivo izvršitelj njezine volje, a ne i predstavnik hrvatske autonomije/ 4 Već je na 
prvomu saborskom zasjedanju nakon što je Khuen postao banom bilo jasno da će imati 
problema sa Strankom prava, čiji su zastupnici pokazivali svoj „stil i značaj istupa“ te 
političku samosvijest. Primjerice, zastupnik David Starčević je među prvima počeo s 
izgredima, a većina pravaša nije ustala prilikom čitanja kraljeva ručnoga pisma o 
imenovanju Khuena banom, što je inače bio običaj. 22 Ovdje valja zapaziti činjenicu 
kršenja protokola, čime je Stranka prava krenula u jače izražavanje nezadovoljstva zbog 
imenovanja Khuena hrvatskim banom. Dakle, pravaši su već na početku Khuenova 
mandata tom slikovitom, ali jasnom političkom porukom definirati repulzivan stav prema 
novomu hrvatskom banu. 

Jedan od prvih Khuenovih poteza nakon što je postao hrvatskim banom bio je oslabiti 
opozicijske stranke. Kako bi ih nastojao primiriti, Khuen i Tisza često organiziraju 
zasjedanja Kraljevinskih odbora s ciljem tumačenja Nagodbe. 23 Godine 1884. Khuen je 
ponovno potvrdio političku (pre)dominantnost u Hrvatskomu saboru time što je proveo 
saborske izbore i doradio poslovnik uz pomoć novoga izbornoga reda koji je išao na korist 
banovih pozvanika, tj. poslanika koje je ban mogao imenovati u Sabor. 24 


22 Gross, Izvornopravaštvo..., 413-414. 

23 Agneza Szabo, Banska Hi~vatska..., 530-531. 

24 Agneza Szabo, Banska Hrvatska..., 531-532. 





4. Arhivska afera 


4.1. Rasprava o aferi u hrvatskome tisku od srpnja do rujna 1885. 


Sredinom srpnja 1885. Khuen je potajno naložio premještanje trinaest kutija 25 
važnih srednjovjekovnih i novovjekovnih spisa, uključujući one o konfisciranim 
imanjima Zrinskih i Frankapana 26 , iz zagrebačkoga Zemaljskog arhiva u Budim, tvrdeći 
da oni pripadaju Ugarskoj. Ti su dokumenti prvotno u 18. stoljeću odneseni iz Hrvatske. 27 
Službeno se zovu Neoregistrata acta (Novopopisani spisi, op. V.S.), a neslužbeno 
Komorski spisi. Njih je ban Josip Jelačić preko Ivana Kukuljevića Sakcinskog, nakon što 
je s vojskom zauzeo Budim, vratio u Zagreb 1849. godine. 28 

Iako se rasprava o komorskim spisima vodila još od 1853., onovremeni hrvatski 
tisak tek je 22. srpnja 1885. započeo objavljivati članke o ovoj temi, nakon njihova 
premještanja. Režimske Narodne novine prenose daje u listu Pozor Ivan Krstitelj Tkalčić, 
„bivši kaptolski, a sada akademski arhivar“ pisao upit Josipu Miškatoviću, „zemaljskom 
arkivaru“, kamo je nestalo „18.000 ispravah“. Međutim, Miškatović se pozivao na 
odredbu da ban ima pravo nadzora nad zemaljskim arhivom te time je „vlastan nalagati 
arkivu“, tj. upravljati njime. 29 

Već sedam dana nakon ovoga članka Miškatoviću je osigurana naslovnica 
Narodnih novina za članak naziva NESLUŽBENO. Komorska pisma. Na početku autor 
navodi historijat premještaja spisa od 1849. pa sve do tadašnjih vremena. Naravno, ovaj 
opis dodatno je začinjen gorčinom: 

Svršiv bojeve o povratak ustava i učvrstiv zadobivenu državnopravnu 
poziciju, poče se Ugarska brinuti za svoje arkive. U njoj se opaža 
neugasiva žedja za iztraživanjem historije. Na temelju historije bili su 
nastojali utvrditi pravo zemlje naprama Austriji, i pošto su jednoć 


25 Radoslav Zaradić, ,,0 problemima arhivske službe u Hrvatskoj iz arhivističke perspektive", u: Hrvatska 
revija, vol. 17, no. 2, 2017., 4. & Ladislav Heka, Grof Karlo..., 1076. 

26 S. v. Khuen Hedervary, Karoly , „Hrvatski biografski leksikon", http://hbl. lzmk.hr/clanak. aspx?id=204 , 
pristup ostvaren 12. srpnja 2018. 

27 TV Kalendar, Komorski spisi (video snimka), https://www.youtube.com/watch?v=HBBVgEV8W2E , 
pristup ostvaren 12. srpnja 2018. 

28 Josip Horvat, Politička povijest Hrvatske - knjiga I., August Cesarec, Zagreb, 1989., 215. 

29 Narodne novine, god. 51, br. 165, 22. srpnja 1885., 1-2. & Sriemski Hrvat, god. 8, br. 59, 26. srpnja 
1885., 2. 

uronili u to more, opaziše, da toj dubljini i širini nema kraja. Zato se 
slegoše tražiti, pobirati i snositi historičke spomenike u svoj centralni 

arkiv. 30 

Nakon toga dolazimo do dijela teksta u kojemu autor tvrdi da je „onaj arkivar zamolio 
ministra, neka izhodi da se komorski spisi (...) povrate državnom arkivu“ dok je 
prethodno hrvatska vlada primila „dopis iz nutarnjeg ministarstva (...) u kojem se ištu 
neki prepisani elenchi 31 (...) uzeti kraljevskoj kuriji.“ Ministar unutarnjih poslova odmah 
je reagirao na temeljno pitanje čije je vlasništvo spisa. Došao je do zaključka da 1867. 
postojeća vlada priznaje vlasništvo Ugarske na spise. To je ministar Bach 1854. naložio 
Banskoj vladi, da ona pisma izruči „ravnateljstvu financijah u Zagrebu“, a to je 
ravnateljstvo dobilo u isto doba nalog da ih povrati u Budim. 

Autor dodatno pojašnjava zašto je moralo doći do preseljenja u Budim potičući neke od 
najvažnijih elemenata Nagodbe napisavši sljedeće: 

Nalog ministarstva obuhvaća sva kolika pisma (...) mi smo nakanili 
ujediniti arkiv, koji bi nam ostao nepodpun i mankav bez onih spisah; 

hrvatski istraživaoci i historici, razlaže dalje ministar, koji ne 
objelavaju historičko polje, nemogu ni onako ništa obdjelati pomoću 
samih spisah koje imaju u Zagrebu; historija obijuh zemaljah tako je 
prepletena, da se jedna bez druge nemože proučiti i razumjeti, ako se 
ne bude crpilo na obijeni vrelu. 


Čak štoviše, autor naglašava zakonitu pripadnost spisa budimskom arhivu na sljedeći 
način: 


(...) hrvatska vlada godine 1878., za bana Mažuranića, na ponovljenu 
reklamaciju ugarske vlade za povratkom komorskih spisah 
odgovorila, da su ti spisi u hrvatskom arhivu pomiešani s ostalimi 
spisi tako, da se uz najbolju volju ne može želji ugarske vlade 
udovoljiti, te ove spise izlučiti i povratiti. (...) komorska pisma došla 
su u komorski arkiv posve naravnim i zakonitim puteni (...) 32 


30 Narodne novine, god. 51, br. 171, 29. srpnja 1885., 1. 

31 Kratki opisi spisa. 

32 Narodne novine, god. 51, br. 171, 29. srpnja 1885., 1. 

Međutim, oporbeni tisak ne dijeli takve teze. On potiče aktualnost arhivske afere i 
potrebu za raspravom o istoj u Saboru. Primjerice, u Sriemskom Hrvatu piše: 

Hrvatski sabor, kao nijedan sabor svieta, odgadja se neprestano (...) jedva 
očekujemo saziv sabora, da se na njem raspravljaju tolike po zemlju nuždne 
stvari, međ koje će, kako se nadamo, na prvi red doći komorski spisi. (...) 33 

Zanimljivo je da i mađarski tisak, prvenstveno Neues Pester Journal također piše 
o ovome slučaju gdje kažu da „na pogledu tih spisa neće da Hrvatskoj priznaju pravo na 
iste“ jer „da toga ne zaslužuje njekoliko požutjelih listina“. 34 Daje ova afera bila izuzetno 
aktualna svjedoče polemički članci na naslovnicama Narodnih novina od 29. srpnja do 1. 
kolovoza 1885. čiji je autor Josip Miškatović. U svim sljedećim tekstovima on nastoji 
opravdati ugarsko vlasništvo komorskih spisa. Primjerice, on tvrdi da Hrvatska do 
stvaranja Hrvatsko-ugarske nagodbe nije imala jasnije izraženu autonomiju čime očito 
priziva sentenciju do ut des 35 . Hrvatska je, dakle, prema Miškatoviću, s Nagodbom dobila 
autonomiju, a zauzvrat treba dati spise. No, u isto vrijeme, gotovo paradoksalno tumači 
da pisma „služe samo nauci i znanosti 44 . 36 

Sve do 5. kolovoza nije bilo objavljenih vijesti o komorskim spisima. No, toga je 
dana ponovno na naslovnici Narodnih novina objavljena vijest o preseljenju spisa u 
Budim: 


Doznajemo, da je Njegova preuzišenost ban, uvjeriv se o nepobitnom pravu 
vlastničtva komorskih pisamah, nadalje o tom, da povratku tih spisah ne 
stoji na putu nikoja načelna i tehnička potežkoća, odredio, da se ista u 
Budimpeštu otpreme. U tu svrhu odaslana su ta pisma jučerašnjom poštom 
kr. hr. slav. ministru sa molbom, da redovitu predaju njihovu preduzme . 37 


Tu se po prvi puta podatak o preseljenju arhivalija navodi u službenim, dakle 
režimskim novinama, iako je prva infonnacija o preseljenju donesena u novinama 
Sloboda sredinom srpnja 1885.: „(...) odstranjeni supomenuti spisi iz kr. zem. arhiva za 


33 Sriemski Hrvat , god. 8, br. 63, 26. srpnja 1885., 1. 

34 Isto. 

35 Lat. Dajem da daš. U rimskom pravu predstavlja formulu pri sklapanju pogodbi kod razmjene, dok 
preneseno znači napraviti nešto zbog očekivane protuusluge. (Izvor: S. v. Do ut des, „Proleksis 
enciklopedija", http://proleksis.lzmk.hr/18086/ , pristup ostvaren 3. kolovoza 2018.) 

36 Narodne novine , god. 51, br. 173, 31. srpnja 1885., 1. 

37 Narodne novine , god. 51, br. 177, 5. kolovoza 1885., 1. 

odsudstva Miškatovićeva i bez njegova znanja. Tih pisama ima više kola, te su pred 
nekoliko dana preneseni u prostorije predsjeničtva kr. zem. vlade.“ 38 

U novinama Pozor 4. kolovoza 1885. objavljeno je pismo zastupnika Šime 
Mazzure, člana Neodvisne narodne stranke, koji je u svoje ime i u ime istomišljenika 
javno molio sazivanje izvanredne saborske sjednice zbog preseljenja spisa. Ovim je 
postupkom afera „Komorski spisi“ nadišla medijsku razinu i postala visoko-politički i 
parlamentarni problem Monarhije, čije je pitanje bilo prvi puta otvoreno u novinama. U 
pismu je Mazzura istaknuo da „će spomenuti spisi i bez zakonodavne akcije biti prenešeni 
u ugarski centralni arkiv“ iako priznaje „priepornost vlasničtva“. Njegov su prijedlog 
podržali i drugi neodvišnjaci, a među njima i hrvatski povjesničar Tadija Smičiklas. 39 

Nakon poziva Šime Mazzure za izvanrednom sjednicom, ubrzo je autor sa 
potpisom ,,M.“ objavio članak naziva „Izvanredni saziv sabora“. U njemu navodi da su 
inicijatori ovoga prijedloga dvadeset zastupnika hrvatske opozicije čime su „vojsku izveli 
na bojište (...) proti središtu (...) i bana“. Uz to, autor Mazzurino pismo tumači „vriednim 
koliko vriede razlozi u njemu navedeni jer „prave, zakonite valjanosti ono nema“. Na 
posljetku autor piše da izvanredna sjednica nema smisla jer će ionako sabor zasjedati kroz 
tridesetak dana te postavlja retoričko pitanje hoće li pravo Hrvatske na spise biti jače ili 
slabije za mjesec dana kasnije. 40 

U narednom razdoblju kolovoza 1885. više nema tekstova o aferi. Tada ovu temu 
preuzima humoristično-satirički list Vragoljan u rubrici „Vragoljan piše kalendar“ gdje 
ističe: 


20. Nedjelja. Mađjarski urednici postali su - hrvatski tutori 
21. Ponedelj. Oni podieljuji svojim malodobnikom — sakramensku lekciju 

(...) 

23. Srieda. I Dobričina Miškatović stao se bogme — ljutiti 

24. Četvrtak. Zato sprema on odmazdu vragometnu prigodom razprave o 

komorskih spisih 

25. Petak. Bit će vraga prdačine ako Miškatovića — ne ušutkaju 41 


38 Sloboda, god. 8, br. 168, 25. srpnja 1885., „Smije li grofKhuen vredjati zakon?“, 2. 

39 Sriemski Hrvat, god. 8, br. 63, 8. kolovoza 1885., 1-2. 

40 Narodne novine, god. 51, br. 182, 11. kolovoza 1885., 1-2. 

41 Vragoljan, god. 5, br. 18, 20. rujna 1885., 6. 

4.2. Saborska rasprava 30. rujna 1885. 


Predsjednik Hrvatskoga sabora Mirko Horvat sazvao je sjednicu tek 30. rujna 
1885. 42 Razlozi za kasnije sazivanje sjednice bili su višestrani: prije svega, željele su se 
primiriti političke strasti hrvatske opozicije zbog afere „Komorski spisi“. Međutim, 
postoje i realni razlozi poput rasprava kraljevinskih odbora, ali i problema s 
organizacijom srpskoga crkveno-narodnoga kongresa, koje ističu Narodne novine. 43 

S početkom u 11,00 sati predsjednik sabora otvorio je saborsku sjednicu „na kojoj je 
prisustvovao priličan broj“ zastupnika. Dr. Grga Tuškan i njegovi suradnici podnijeli su 
sljedeći prijedlog koji je zauzeo zadnje mjesto u dnevnome redu: 

Posmotriv, da su tako zvani komorski spisi odstranjeni iz zemaljskog 
hrvatskog arkiva i odpremljeni u Budimpeštu; posmotriv, da je to 
odstranjenje i odpravak uzsliedio po nalogu Njeg. preuzvišenosti gospodina 
Dragutina grofa K h u e n-Hedervaryja; posmotriv, da je time zakonski 61. 

VH. od godine 1870. povriedjen; posmotriv, da je kriepošću zakona od 10. 
siečnja 1874. ban za tu povriedu odgovoran, to podpisani predlažu: Neka 
visoki sabor izvoli u smislu §. 10. pomenutoga zakona izreći zaključak: 

Preuzvišeni g. ban Drag. grof Khuen-Hedervarv stavlja se pod obtužbu i 
proti njemu provadja se postupak radi povriede zak. članka VII. od godine 
1870\ 44 Dr. Tuškan, Ivan Pintar, Juraj Kamenar, Tito Ožegović, Franjo 
Tompić, Bugen Kumičić, David dr. Starčevlć, Ante Starčević, Barčić. 

Valušnik, Obad, dr. Pilepić, dr. Bakarčić, P. Sladović, dr. Ivandija, Zorić, 
dr. Radošević, Milan Pavlović, Ivan Simek, Beizer. Fran Pevalek, Zorić, 

Liebhardt, Friihlich. 45 

Toga dana ovaj prijedlog nije došao na dnevni red, jer se prema riječima 
predsjednika Hrvata ,,izcrpio“ iako je rasprava trajala (samo) 50 minuta. Najavio je da će 
dati tiskati Tuškanov prijedlog i „poslati ga svakom pojedinom članu u kuću“ čime je 
ustvari dodatno potencirao problematiku arhivske afere. Sljedeću je sjednicu, na kojoj bi 
se isti prijedlog trebao raspraviti, najavio je za 3. listopada. 46 Međutim, Jovan Živković 
također je iznio jedan od prijedloga. On je smatrao da spisi trebaju najprije biti vraćeni u 
Zagreb, a ako bi došlo do ponovne rasprave oko njihova vlasništva, neka se o tome 


42 Narodne novine, god. 51, br. 183, 12. kolovoza 1885., 1. 

43 Sriemski Hrvat , god. 8, br. 63, 15. kolovoza 1885., 1. 

44 Prema tome članku „ban je zadužen za čuvanje spisa.“ (Izvor: Mira Kolar, „Senjanin Josip Gržanić, 
pravaški političar, u obnovi Senja i Hrvatske, u: Senjski zbornik, br. 22, 1995., 280) 

45 Narodne novine, god. 51, br. 223, 30. rujna 1885., 2. & Saborski dnevnik Kraljevina Hrvatske, Slavonije 
I Dalmacije, godina 1884. - 1887., svezak I., Tiskarski zavod „Narodnih novinah“, Zagreb, 1887., 829. 

46 Saborski dnevnik Kraljevina Hrvatske, Slavonije I Dalmacije, godina 1884. - 1887., svezak I., Tiskarski 
zavod „Narodnih novinah“, Zagreb, 1887., 827. 

raspravlja na kraljevinskim odborima. Ipak, ovaj prijedlog nisu usvojili niti narodnjaci 
niti srpski klub. 47 

Već 1. listopada 1885. u prvome broju Arhiva za šalu i satiru, humoristično- 
satiričkom i nestranačkom listu, objavljenje provokativni članak o aferi „Komorski spisi“ 
naziva Likurgov zakon. U njemu autor s potpisom ,,M.“ tumači da „kao što Likurgov 
zakon nije dozvoljavao sinu ubiti otca, tako da i naš zakon ne dozvoljava banu osakatiti 
zemaljski arkiv.“ Dakle, ovom je izjavom njezin autor namjeravao dokazati da nema 
zakona na temelju kojega bi se ban zbog preseljenja arhivalija mogao pozvati na 
odgovornost osim ako sabor „stvori zakon ob odpravka arkivalija u Budim-Peštu (...) pa 
onda neka se na odgovornost pozove budući ban.“ 48 


4.3. Saborska rasprava 3. listopada 1885. 


Nakon što je usvojen zapisnik s prošle sjednice, prešlo se na dnevni red gdje je prvu 
točku zauzeo Tuškanov prijedlog. Odmah se za riječ javio zastupnik David Starčević i 
upitao predsjednika Horvata zašto je postavio stražu („žandare s bajonetami“ 49 ) ispred 
Sabora, zabranio dolazak simpatizera opozicije na saborsku galeriju te spriječio dijeljenje 
ulaznica na sam dan rasprave, što je do tada bilo moguće. Predsjednik Horvat mu je 
odgovorio da se „ulaz ne zapriječuje onim koji imaju permanentne karte“ i da uskrata 
ulaznica za dan rasprave „nije danas uvedena nego još za prošloga sabora“. Dodatno je 
izgovor našao u poslovniku: 

Ja držim neophodno potrebnim, da se broj slušateljst\’a na galerijah 
ograniči; ja držim neobhodno potrebnim, da straža bude onak\>a, kakva ja 
mislim, da je potreban pa stoga nisam dužan odgovarati dru. Davidu 
Starčeviću, jer me na to opunovlašćujeposlovnik. 50 


47 Narodne novine, god. 51, br. 225, 2. listopada 1885., 1. 

48 Arkivza šalu i satiru , god 1, br. 1, 1. listopada 1885., „Likurgov zakon.2. 

49 Ovako je Grga Tuškan, temeljem Saborskoga dnevnika, nazvao stražu ispred sabora na dan saborske 
rasprave 3. listopada 1885. 

50 Saborski dnevnik Kraljevina Hrvatske, Slavonije i Dalmacije, godina 1884. - 1887., svezak I., Tiskarski 
zavod „Narodnih novinah“, Zagreb, 1887., 830. 

Nakon što je javno pročitan Tuškanov prijedlog Horvat je rekao da je na isti zastupnik 
Ljudevit Farkaš Vukotinović podnio protuprijedlog „poduprt dovoljnim brojem 
drugovah“: 

Obzirom na to, sto je materijal u arkivih pokretno fiskalno dobro erara, u 
čijoj je vlasti arkiv. gdje su spisi sahranjeni; obzirom na to, što kraljevine 
Hrvatska i Slavonija imadu svoj posebni arhiv, stojeći pod zaštitom zak. čl. 

VII. 'od god. 1870., koji odredjuje, da je zemaljski arkiv sahranilište svih, na 
javno pravo ovih kraljevinah odnosećih se na povjestnicu i sve grane javne 
uprave, a napose saborskih spisah; obzirom na to, što su u arkiv kraljevine 
Ugarske odpravljeni spisi preko 35 godinah bili sahranjeni u zemaljskom 
arkivu kraljevine Hrvatske i Slavonije; obzirom na to, što je zemaljskim 
dobrom erarskim bilo ono pokretno ili nepokretno, samo sabor vlastan 
razpolagati, onaj sabor, koji je de jure i de facto zak. člankom VII. od g. 

1870. uzeo pod svoju vlast zemaljski arkiv i spise u njem sahranjene, pa 
dosljedno tomu da pravo razpolaganja nepristoji nipošto upravnoj vlasti; nu 
vidiv ipak, da je preuzvišeni g. ban grofKh u e n-Hedervarv mimo ovoga 
sabora lišio zemaljski arkiv velikoga broja spisah. koji bijahu u njem 
sahranjeni kao u sahraniš tu zakonom opredieljenu. 5 


Na taj prijedlog odmah je reagirao zastupnik Mazzura i naglasio odgovornost bana 
„naprama ovomu saboru“. Osim toga, on je Vukotinovićev prijedlog nazvao 
„motiviranim dnevnim redom“, a ne „jednostavnim 14 , tj. takvim daje već unaprijed poznat 
i zadan. Nakon toga, predsjednik Horvat je dozvolio raspravu za oba prijedloga. Prvi se 
javio Tuškan. Na početku svoga izlaganja slikovito je opisao da se osjeća kao u sudnici, 
a ne u sabornici na raspravi. Krenuo je u obrazlaganje svoga prijedloga s osvrtom na 
„istoričke momente koji su važni u ovoj prigodi 44 . Naglasio je da Hrvati kroz povijest 
imaju osobito poštovanje prema svome banu, ali samo „ako je zaslužio njihovu ljubav i 
štovanje 44 . Međutim, „da (...) Khuen-Hedervary nije stekao te ljubavi i štovanja 44 
dokazuje Tuškanov prijedlog. Nakon toga, temeljem odličnoga znanja povijesti, uspio je 
jasno argumentirati zašto su arhivalije isključivo hrvatsko vlasništvo i zašto trebaju biti 
vraćene u Zagreb. Tu su, prema njemu, ključna dva događaja: godina 1527. i promjena 
dinastije te 1712. i pragmatička sankcija, kada su Hrvati, prema Tuškanu, dokazali svoju 
samostalnost pa time su i spisi hrvatsko vlasništvo. Uz to, obrazložio je da Khuen ne 
shvaća članke zakona o arhivu iz 1870. gdje piše da ban ima pravo nadzora, ali ne i pravo 


51 Narodne novine, god. 51, br. 226, 3. listopada 1885., 2. 

raspolaganja nad arhivalijama jer je „arkiv sahranilište spisah cieloga naroda“. 52 Stoga, 
o arhivalijama mora odlučivati legislativa, a ne egzekutiva, kako je, primjerice, 
konstantno navođeno u Miškatovićevim člancima iz srpnja 1885. 

Uslijedilo je Vukotinovićevo izlaganje koje je izazvalo veliko ismijavanje i 
predbacivanja riječi hrvatske opozicije, a naročito Davida Starčevića. U svom kratkom 
nastupu nastojao je opovrgnuti sve Tuškanove teze na način da ,,dr. Tuškan o prijedlogu 
nije znao sam mnogo govoriti, te je samo obćenito navadjao svakojake stvari“. 
Predsjednik Horvat je nakon Vukotinovićeva izlaganja pozvao bana Khuena neka održi 
govor, što je ponovno izazvalo veliko protivljenje opozicije. Riječ mu je htio uzeti 
Mazzura, no predsjednik Horvat ga je u tome spriječio. Nakon poduljega elegičnog 
uvoda, Khuen je najprije potvrdio da su spisi premješteni u Peštu što je nanovo izazvalo 
buku oporbe u sabornici. Neredi su išli do te mjere daje predsjednik Horvat opomenuo 
zastupnike ako još jednom potaknu nered, da će raspustiti sjednicu. Banje nastavio govor 
potvrđivanjem Tuškanove izjave o pravu nadzora. Međutim, govorio je toliko 
nepovezano, neargumentirano i nejasno daje David Starčević upitao cijelu sabornicu je 
li ga razumjela. Nakon Khuena, izlaganje je započeo zastupnik Šime Mazzura. On je 
potvrdio već spomenutu Tuškanovu tezu da je „materijal koji je sahranjen u arhivu 
pokretno fiskalno dobro one kraljevine, one zemlje, u kojoj vlasti se arhiv nalazi“. Svojim 
je nastupom želio izložiti protuprijedlog zastupniku Vukotinoviću „da se pointira 
zakonitost i protustavnost, da se pointira liek proti tomu t. zv. restitutio in integrum 53 , 
(...) tj. zahtjev bezodvlačnoga povrata spisa“. Nakon toga, krenuo je u analizu Khuenova 
govora i zaključio u njemu brojne logičke pogreške. Prije svega, Khuenovu teoriju 
izjednačavanja prava nadzora i raspolaganja, a na kraju i nepripadnost spisa arhivu 
smatrao je pogrešnim zaključkom izvedenim tako da se doima kao ispravan zbog obrane, 
prema njemu, neodržive tvrdnje. 54 

Poslije toga govor je započeo Tadija Smičiklas, koji je bio uvjerljivo 
najargumentiraniji te je izazvao punu pažnju svih zastupnika. Želio je govoriti „prvo kao 
zastupnik, a drugo kao strukovnjak (povjesničar, op. V. S.)“. Najprije je obrazložio 


52 Saborski dnevnik Kraljevina Hrvatske, Slavonije i Dalmacije , godina 1884. - 1887., svezak I., Tiskarski 
zavod „Narodnih novinah“, Zagreb, 1887., 830-831. 

53 Restitutio ad integrum ili restitutio in integrum je latinski naziv koji znači obnovu originalnog stanja. 

54 Saborski dnevnik Kraljevina Hrvatske, Slavonije i Dalmacije , godina 1884. - 1887., svezak I., Tiskarski 
zavod „Narodnih novinah“, Zagreb, 1887., 832-836. 

sadržaje tih spisa rekavši da oni samostanski pripadaju onima koji su ukinuti za vrijeme 
Josipa II. „paulinski, jezuitski i drugi“. Nakon stoje Josip II. osnovao ugarsku komoru, 
tamo je pohranio njihove spise. Za primjer je uzeo remetski samostan, čiji su članovi dali 
velikoga obola krčenju šuma oko istoga i stvaranju današnje park-šume Maksimir, pa se 
retorički pita „što može u tih spisih biti magjarskoga“. Dakle, ako se u spisima radi o 
hrvatskome području, onda Smičiklas zaključuje da su i spisi hrvatski. Drugi dio spisa 
koje smatra pravno najautentičnijima naziva loci credibiles. Tu objašnjava daje Slavonija 
došla pod vlast austrijske komore u Grazu nakon oslobođenja od Osmanlija, pa su tako i 
loci credibiles dospjeli tamo. Ispričao je jednu zanimljivu epizodu kada je istraživao u 
arhivu i „slučajno 44 došao u posjed pisma ministra Kalmana Tisze kojega je uputio 
tadašnjem arhivaru Franji Poglediću, koji je vršio tu dužnost prije Miškatovića, gdje piše 
da je „historija Magjara i Hrvata zajednička 44 , pa se stoga svi spisi moraju čuvati na 
jednome mjestu. Zatim je krenuo u obrazlaganje što je bilo sa spisima tijekom 1848. i 
1849. godine. Spominje komisije i sa hrvatske i mađarske strane koje su pregledavale sve 
spise gotovo tri godine prije njihove predaje u Hrvatsku. Vrlo precizno je obrazložio kako 
su oni došli u Zagreb na Jelačićev zahtjev, koji su odobrili knez Windischgratz i Geringer 
u službi carevih namjesnika u Ugarskoj. Međutim, pažljivo proučavajući Djela I. 
Kukuljevića, shvatio je da nisu svi spisi bili vraćeni za vrijeme bana Jelačića i 
revolucionarne 1848. godine. Nedostajali su: „kraljevska rješenja 44 od 1835. do 1848. 
godine, zatim literae armales 55 , one listine, koje su kraljevski ugarski činovnici 
komorskoga arkiva iz kraljevskih knjiga ispuštali i dva pisma tičuća se jedino Dalmacije 44 . 
Dakle, Kukuljević je prvi analizirao sadržaj komorskih spisa. Kako bi problematičnost 
ovoga slučaja još više potencirao, ali i pokazao zavidno znanje, spominje da su „u svom 
codex diplomaticusiN Mađari objavili neke dokumente kao mađarske, a zapravo su 
hrvatskoga vlasništvo i pripadaju cjelini komorskih spisa. Nakon toga Smičiklas navodi 
nelogičnosti u samome arhivu jer se, prije svega, arhiv nalazio u banskoj sobi. Glavni 
arhivar Miškatović je pisao članke u Narodnim novinama nevršeći svoju primarnu 
dužnost i opravdavajući poteze bana Khuena, a adjunkt koji je mijenjao arhivara 
Miškatovića uopće nije radio već nekoliko godina. Spominje i pisara koji zastupa 
adjunkta, ali ni njega nema jer je dobio otpreminu. U arhivu su dakle djelovati samo 


55 Grbovnica ili armales (novolat. litterae armales) je vladarska povelja kojom se plemićima dodjeljivao 
grb, a često i plemićki status. (Izvor: S. v. armales , „Proleksis enciklopedija", 
http://proleksis.lzmk.hr/24375/ , pristup ostvaren 7. kolovoza 2018.) 

Miškatović i njegov sluga Franjo. Nakon toga, priča o anegdoti sluge Franje koji je dobio 
pismo koje je Khuen poslao Miškatoviću kako bi pripremio spise za prijevoz u Budim. 
No, Franjo nije znao čitati; „on može dati spise samo ako mu se prstom pokaže“, kako 
kaže Smičiklas. U toj se predaji Franjo opirao tajniku bana Špiceru gotovo sat vremena 
jer nije znao što u tom pismu piše. Čak štoviše, Smičiklas govori da su bili preneseni i 
neki krivi spisi koji uopće nisu bili niti komorski niti hrvatski, jer su se našli u bliskom 
,,kartonu“ ovih komorskih koji su trebali biti preneseni. Pri kraju se osvrnuo koji su sve 
povjesničari već koristili te spise za pisanje radova kako bi opovrgnuo ranije iznesene 
Khuenove teze. Spomenuo je Matiju Mesića, Radoslava Lopašića, Ivana Krstitelja 
Tkalčića, Ivana Kukuljevića Sakcinskog i Franju Račkoga. Time je završio svoj govor, a 
predsjednik Horvat označio je kraj sjednice. 56 

Ovdje je važno istaknuti da Smičiklasovo izlaganje nije imalo nikakvih prekida 
niti vlasti niti oporbe što dovoljno govori o pravovaljanosti njegovih riječi i ugledu koji 
je imao. Prema M. Kolar, Smičiklas je ovaj govor dao ukoričiti, 57 što dodatno potvrđuje 
njegovu važnost. Iz ovoga govora možemo razlučiti njegovo simboličko i političko 
značenje. Simbolično značenje može se analizirati u vidu korištenja historiografskih 
argumenata utemeljenih na izvorima i pravilne analize te interpretacije istih, koji 
dokazuju sve Smičiklasove teze i potvrđuje trend ispravnoga argumentiranja činjenica. 
Ovdje možemo zaključiti da je uloga historiografije te arhivalija u 
nacionalnointegracijskomu i državnotvornom procesu i dalje je vrlo jaka. Političko, pak, 
značenje toga govora ogleda se u činjenici da ga drži školovani povjesničar kojemu teško 
tko u raspravi može parirati. Uz to, tiskanje govora je važno iz percepcije političke kulture 
jer se tim postupkom očito želi proširiti platforma za raspravu, tj. u istu uključiti širu 
javnost. 


56 Saborski dnevnik Kraljevina Hrvatske, Slavonije i Dalmacije , godina 1884. - 1887., svezak I., Tiskarski 
zavod „Narodnih novinah“, Zagreb, 1887., 837-840. 

57 Mira Kolar, „Senjanin Josip Gržanić, pravaški političar, u obnovi Senja i Hrvatske, u: Senjski zbornik , 
br. 22, 1995., 280. 

5. ,,Vritnjak“ 


5.1. Saborska rasprava 5. listopada 1885. 

Prilikom saborske sjednice 5. listopada 1885. „galerija je bila puna“, a na nju su 
došli neki od najuglednijih osoba toga vremena. Između ostalih, tu su bili: ministar 
Koloman Bedeković, 58 Đuro Jelačić, brat bana Josipa Jelačića, grof Miroslav Kulmer, 
grof Ivan Drašković, Richard Sermage i mnogi drugi. 59 Dnevni red sjednice započeo je 
izlaganjem Jovana Živkovića. Već na početku govora zaključio je da su komorski spisi 
od visoke važnosti i za Ugarsku i za Hrvatsku s obzirom da se za iste „bore dvije zemlje“. 
Khueovo je izlaganje ocijenio „vrlo mršavom obaviesti“, ali isto Tuškanov prijedlog 
smatra „maglovitim". Njegovo je, kako je rekao „juridičko" obrazlaganje bilo izuzetno 
opširno. Iako u svojim riječima nije branio niti bana niti opoziciju, potonja mu je tijekom 
izlaganja pozitivno skandirala, a opet, posebno, David Starčević. Ipak, nije se usudio 
priznati da su komorski spisi bili hrvatsko vlasništvo, što mu je Starčević tijekom 
izlaganja dobacio, nego je rekao da se „Hrvatska i Slavonija (s tim spisima, op. V. S.) 
nalazila trideset i pet godina u faktičnom i u poštenom i u pravnom posjedu". 60 

Odmah nakon Živkovića za riječ se javio ban Khuen. Komentirao je Živkovićevo 
predbacivanje rekavši da on nije ništa drugo učinio nego samo vratio spise tamo gdje su 
već bili, nazvavši budimski arhiv nasljednikom komorskoga arhiva. Uslijedile su riječi 
koje će izazvati „silnu buku i viku": 

Sto se pako tiče posjeda, o kojem je gosp. zastupnik 
kazao, da je bila u faktičnom posjedu zemlja preko 35 
godina, to znamo svi, to ne mogu niti ja poreći. 

Ali da li je to bio pošten posjed, kao što je to označio g. 
predgovornik, o tom bi ja podvojio... 

Na te je riječi David Starčević rekao daje ban „buntovnik i otimač" kojega treba biti sram 
za izrečeno. Na to su se i hrvatska opozicija i „desnica" ustali iz klupa. Potonja je odmah 


58 Njegovo prisustvo navodi se samo u Narodnim novinama , god. 51, br. 227, 3. 

59 Mira Kolar, „Senjanin Josip Gržanić, pravaški političar, u obnovi Senja i Hrvatske, u: Senjski zbornik, 
br. 22, 1995., 280. 

60 Saborski dnevnik Kraljevina Hrvatske, Slavonije i Dalmacije, godina 1884. - 1887., svezak I., Tiskarski 
zavod „Narodnih novinah“, Zagreb, 1887., 842-847. 

došla k banu. Predsjednik Hrvat je u svom tom metežu uspio reći daje Starčević izrekao 
riječi koje „nanašaju veliku uvriedu“ te predlaže da se istoga isključi sa četrdeset i jedne 
sjednice, stoje izazvalo „ponovnu viku i halabuku“ opozicije. Unatoč ovakvoj situaciji, 
predsjednik Horvat je želio Khuenu ponovno dati riječ. Međutim, on ne uspijeva doći do 
riječi zbog buke i Starčevićeve upadice: 

Ja molim gosp. predsjedniče, neka ovaj (pokazujući na bana) opozove svoje 
rieči, drugačije, ja tražim u ime naroda zadovoljštinu. 

Nakon nastavka bučenja opozicije, Khuen, prema zapisniku, izlazi iz sabornice, a za 

njime idu predsjednik i zastupnici desnice. Nadalje, zapisnik bilježi: 

Ljevica ostaje u dvorani silno vičući: Nedajmo mu govoriti! Nesme govoriti. 

(Četvrt sata traje, dok se opet sjednica ne nastavi.) 

Ovdje se može uočiti da zapisnik ne bilježi 61 kako su prema Khuenu krenuli pravaši i da 
mu je Josip Gržanić „uspio zadati nogom znameniti 'vritnjak'“ oko 11,00 sati“. 62 

Sjednica je nastavljena nakon petnaest minuta. Predsjednik Horvat je nastavak 
održao vrlo kratko predloživši isključenje sa sjednica Davida Starčevića, Eugena 
Kumičića, Josipa Gržanića, Andriju Valušnika, Milana Pavlovića i Ivana Obada sa 
šezdeset sjednica te Đuru Kamenara sa četrdeset sjednica. Kako se dade pretpostaviti, 
opozicija je ove predsjednikove riječi ponovno ismijala. Predsjednik Horvat se natom 
obratio Starčeviću da „neka bi pomislio, da svojim postupkom sam sebe više sramoti, 
nego drugoga“ na što mu je Starčević cinično odgovorio da on „ne može nikoga 
sramotiti 44 . Na to je predsjednik Horvat nastavio da će se „proti dotičnim izgrednikom 
kaznena prijava učiniti 44 . 63 


61 Međutim, u režimskim Narodnim novinama (god. 51, br. 227, 3.), koje su prenijele sažetak 
petolistopadske sjednice, navodi se daje ,,dr. Starčević težko povriedio dostojanstvo kuće“, tj. Sabora. 

62 Saborski dnevnik Kraljevina Hrvatske, Slavonije i Dalmacije , godina 1884. - 1887., svezak I., Tiskarski 
zavod „Narodnih novinah“, Zagreb, 1887., 847-848. 

63 Isto, 848. 


20 



5.2. Autentičnost 


Saborski vritnjak, prema svemu sudeći, postao je prvorazredan politički događaj u 
Banskoj Hrvatskoj toga vremena. S obzirom da njegov čin nije bio opisan u saborskome 
zapisniku niti u službenim novinama, izazivao je sumnje struke. Primjerice, L. Heka je 
pisao da se „izgred navodno dogodio“ i dalje nastavlja da o vritnjaku „hrvatska 
historiografija, ali i udžbenici pišu kao o hvale vrijednome događaju, baš kao i o 
spaljivanju mađarske zastave 1895. godine“. 64 

Zahvaljujući M. Kolar imamo nastavak događanja u sabornici nakon što je Khuen 
ustao sa svoga mjesta. Ona tvrdi da je ban krenuo prema sobi predsjednika Hrvata, a 
David Starčević je rekao Josipu Gržaniću neka ne dozvoli banu da napusti sabornicu. 
Tako je Gržanić potrčao za banom, izgurao ga te ga udario čizmom. Izvori iz kojih Kolar 
dolazi do takvih zaključaka su članci u Pozoru , 65 M. Gross istražila je dodatne infonnacije 
o autentičnosti ,,vritnjaka“. Ona kaže daje „Rački sav radostan pisao Strossmayeru daje 
Gržanić Khuena primio za vrat 'baci ga i nogom udari u dupe (oprostite), te izbaci van 
kroz vrata u predsjedničku sobu'“. U bilješci toga pisma, prema Gross, Šišić je napisao 
da mu je jedan zagrebački profesor, koji je toga dana bio na saborskoj galeriji sve 
potvrdio.“ 66 

Uz to, J. Turkalj pisala je o vritnjaku kao o „fizičkom nasrtaju na bana“. Ona 
potvrđuje navod iz Slobode gdje je pisalo da je 

ljevica nahrupila na bana, da ga je jedan zastupnik uhvatio za vrat, a ostalo 
su ga nogama izgurali na ulaz predsjedničke sobe. 

Saborski dnevnik prešućuje da je ban udaren nogom, dok pravaško glasilo 
to ističe, ali ne imenuje počinitelja J. Gržanića. 67 


64 Njegova sumnja polazi od činjenice da su pravaši prilikom sudskoga procesa, čin vritnjaka opovrgnuli. 
U nastavku toga članka napisao je: „Na ovome se mjestu ne želimo opširnije baviti ovima, u najmanju ruku 
dvojbenim pitanjima koja zahtijevaju široku elaboraciju, nego samo primjećujemo daje ban Jelačić sa 35 
tisuća vojnika 'branio hrvatsku granicu' od 'mađarskih presizanja' i to zauzimanjem prijestolnice 
Budimpešte, pa je dosita upitno jesu i tada odneseni hrvatski dokumenti pribavljeni na zakoniti način.“ 
(Izvor: Ladislav Heka, „Grof Karlo (Karoly) Khuen-Hćdćrvary i Hrvati“, u: Zbornik Pravnog fakulteta 
Sveučilišta u Rijeci , vol. 37, no. 3, 2016., 1076.) 

65 Mira Kolar, „Senjanin Josip Gržanić, pravaški političar, u obnovi Senja i Hrvatske, u: Senjski zbornik , 
br. 22, 1995., 280-1. 

66 M. Gross, Izvornopravaštvo..., 492. 

67 Jasna Turkalj, „Senj i Senjani u pravaškom pokretu 1880-ih godina 1,1 , u: Senjski zbornik, br. 30, 2003., 
313. 

U ovom se trenutku postavlja logično pitanje zastoje čin vritnjaka bio izbrisan iz 
službenoga zapisnika i objave u Narodnim novinama. Kada M. Gross dodatno 
argumentira spomenuti čin, ona smatra da su pravaši tada imali idealnu priliku svrgnuti 
Khuena. Naime, u bilješci pisma Šišić je tvrdnju proširio riječima bivšega bana Ladislava 
Pejačevića, koji je rekao: „Jetzt ist er unmoglich. 44 68 , mislivši da se zbog tadašnjeg 
kodeksa časti ban neće moći održati na poziciji. To bi, prema Gross, bio „najveći uspjeh 
koji su pravaši u tom režimu mogli postići“. Upravo je iz toga razloga ostao nezabilježen 
podatak o vritnjaku jer je vlast time uvjeravala javnost, koja je čitala režimske novine, 
kako se isti uopće nije dogodio. 69 


5.3. Ishodi 


Od 6. do 10. listopada 1885. nastavljena je rasprava o spisima. Saborsko je 
predsjedništvo već dan nakon ,,vritnjaka“ podnijelo prijedlog za optužnicu protiv 
zastupnika Starčevića i Gržanića. Zanimljivo daje državno odvjetništvo već istoga dana 
potvrdilo optužbu i ubrzo je Sudbeni stol zatražio odobrenje kaznenoga progona od 
Sabora. Vrlo je nejasan glavni argument njihove krivice: „zločinstvo javnoga nasilja 
globljenjem“ od strane tužiteljstva jer izvori ne bilježe plaćanje bilo kakve novčane kazne. 
Posebno treba istaknuti paradoks iz službenoga zapisnika sjednice 6. listopada u kojemu 
na početku stoji kako svi zastupnici izglasavaju valjanost zapisnika prethodnoga dana, a 
nakon toga u raspravi zastupnik Kamenar prvi iskazuje „prigovor proti zapisniku“, koji 
je bio očigledno netočan s obzirom na stvarne događaje. Namjera je ponovno bila da se 
prikrije čin ,,vritnjaka“. Čak štoviše, Kamenar u svome izlaganju navodi da su iz zapisnika 
izostavljene Khuenove „rieči uvredljive“ koje je rekao pravaškim zastupnicima, no 
sadržaj tih riječi na žalost nikada ne ćemo saznati jer nisu nigdje zabilježene. Nakon 
Kamenarova izlaganja uslijedio je govor Jakova Radoševića, gdje je po prvi puta u 
zapisniku istaknuto daje Khuen „faktično nogama izturan iz sabornice 44 , što je još jedna 
od dodatnih potvrda toga čina. 70 Međutim, tijekom cijele tadašnje sjednice predsjednik 
Horvat je nastojao spriječiti opoziciju u govorima, a naročito Gržanića, Starčevića i 


68 Njem. Sada je nemoguće. 

69 M. Gross, Izvornopravaštvo..., 492. 

70 Narodnim novinama , god. 51, br. 227, 5. listopada 1885., 5. 

Tuškana, da uopće progovaraju o ,,vritnjaku“. Mogli su govoriti samo o zapisniku. Unatoč 
tomu, njihove su riječi, koje dodatno potvrđuju ,,vritnjak“, zabilježene u službenom 
zapisniku. Nadalje, Fran Folnegović i Eugen Kumičić podnijeli su prijedloge da ,,s mjesta 
ukloni s banske stolice g. grofa Khuena-Hedervarya“ jer je „ponizio bansku čast i uvriedio 
narod sa banske stolice, ponižen javno žigom infamije“ te „bacio ljagu na kraljevinu, koja 
je i prema običnom i prema jurističkom shvaćanju bila nedvojbeno poštena posjednica 
t. zv. komorsk ih spisa“. 71 

Vlast je zasigurno uspjela oslabiti i razvodniti opoziciju isključenjem zastupnika sa 
sjednica. Dana 7. listopada, sljedećega dana rasprave, Khuen je održao možda najdulji 
govor u Hrvatskomu saboru, iako je opozicija napustila dvoranu. U svom je izlaganju 
pokušao dokazati daje Hrvatska bila u nepoštenom posjedu spisa jer su činovnici banske 
vlade uspjeli pronaći Bachov zahtjev iz 1854. kojim je on tražio povrat spisa. Rasprava o 
spisima se nastavila i na sljedećim sjednicama, a o temi su, između ostalih, govorili Armin 
Pavić, grof Miroslav Kulmer, Izidor Kršnjavi 72 , Antun Vukotinović te Šime Mazzura, a 
svi i kontekstu svoj ih političkih orijentacija. Usporedno s time trajala je i rasprava o danjoj 
političkoj sudbini zastupnika Starčevića i Gržanića. Na sjednici 10. listopada izneseno je 
izvješće imunitetnoga odbora po hitnom postupku, kojime su Gržanić i D. Starčević 
trebali biti izručeni Sudbenom stolu. U istom postupku su bili odbačeni Tuškanovi i 
Folnegovićevi prijedlozi. Rasprave su zbog toga bile izuzetno burne i neusklađene prema 
zadanomu dnevnom redu. Međutim, kako je vlast imala većinu, isključenje je, a ime i 
izručenje Sudbenom stolu, izglasano sa 62 glasa ,,za“ i 24 glasa ,,protiv“. 73 

Politički nemir, kako ga naziva M. Kolar, trajao je sljedećih šest mjeseci. Uslijedio 
je suđenje D. Starčeviću, Gržaniću i Kumičiću, koji su nakon saslušanja početkom 
studenoga boravili u istražnom zatvoru, gdje su, prema Obzoru , bili izloženi hladnoći i 
uskrati hrane. Davida Starčevića je branio Mirko Derenčin, Gržanića Hinko Hinković, a 
Kumičića Erazmo Barčić. Sudski proces je započeo 15. prosinca 1885., a presude su 
objavljene 18. prosinca. Prva dvojica su osuđeni na tri godine zatvora zbog „zločina 
javnog nasilja“, dok je D. Starčeviću dodatno bio oduzet doktorat i odvjetničko pravo, a 

71 Taj članak glasi: „Ako je nepošteni posjednik učinio na stvar kakav trošak, ima se na to uporaviti ono, 
šio je naređeno u poglavlju o opunovlaštenju glede troška, učinjenoga po poslovođi bez naloga.“ 

72 U Slobodi od 1. prosinca 1885. stoji da se Kršnjavi ističe u obrani Khuenove časti jer se želi popeti na 
,,obudovjelu“ stolicu predstojnika za bogoštovlje i nastavu. (Izvor: M. Gross, Izvornopravaštvo..., 500.) 

73 Isto, 901, 907, 910-911. & M. Kolar, Senjanin Josip Gržanić..., 282. 

Kumičić je bio oslobođen optužbe. Ovaj je sudski proces bio toliko popularan u to vrijeme 
da su gotovo sve novine, i one vladine i oporbene, pisale o svakomu danu procesa, a 
naročito Sloboda, Agramer Zeitung i Pozor. Posebno su tiskana izvješća u knjizi od 161 
stranice koja sadržava sve infonnacije o sudskom procesu. 74 Međutim, u kasacionalnoj 
raspravi 1. ožujka 1886. Stol sedmorice je poništio tu presudu, čime je kazna snižena na 
pet mjeseci, a djelo je okvalificirano kao prekršaj, a ne zločin. Stoga, D. Starčević nije 
izgubio doktorat i pravo odvjetništva. 75 Ova je presuda donesena zahvaljujući obrani 
Hinka Hinkovića, kojega M. Kolar karakterizira kao „najkontroverzniju osobu stranačkog 
života Hrvatske“ 76 , čime je ona pohvalila njegove odvjetničke sposobnosti, no dalje 
smatra da to ,,i nije bilo najviše što je on mogao dati“. 77 Nakon završetka suđenja posebno 
su zanimljive demonstracije, čije opise donose novine Slavonische Presse. U očekivanju 
presude prosvjednici su bili okupljeni na Zrinjevcu ispred zgrade suda, a nakon što su čuli 
presudu uslijedili su uzvici: „Živila slobodna Hrvatska!“ i „Udri, udri in der Stadt, 
Magyaronom štrik za vrat!“. Nakon toga, masa je krenula prema banskoj palači na 
Gornjemu gradu, no policija ih je u tom naumu spriječila. Zbog ovih nereda čak je u 
pripravnosti bila vojska. 78 

Presudu su, osim domaćih, komentirale i inozemne novine. Primjerice, Pester Lloyd 
presudu je ocijenio preblagom, a austrijski Neue Freie Presse komentira da je već 
imenovanje Khuena banom bila pogreška. 79 Uz to, u Borszem Janku, mađarskom 
humorističnom listu, je objavljena je karikatura Khuena sa D. Starčevićem koji 
nazdravljaju; Khuen „sa čašom rujna vinca“, a Starčević s „rampašem kakovim“ 80 . 
Međutim, domaće su pak novine poput Arkiva za šalu i satiru pisale da Starčević i 
Gržanić žele svježi zrak, a ne ono što sudbeni stol hoće. 81 U istome listu je vic u kojemu 
sin ispituje oca zašto su Gržanić i Starčević osuđeni. Otac mu odgovara za Starčevića da 
„nije mirno slušao učitelja dok je išao u školu“, a Gržanić je „iz klupe skakao i tukao se 


74 Glavna razprava proti nar. Zastupnikom dru. D. Starčeviću, J. Gržaniću i E. Kumičiću pred kr. sudb. 
Stolom u Zagrebu dne. 15 i sliedećih danah prosinca 1885., (preštampano iz „Slobode' 1 ), Tiskom Dra. D. 
Starčevića i drug., Zagreb, 1886. 

75 Katolička Dalmacija , god. 15, br. 17., 1886., „Kasacijonalna rasprava proti Starčeviću i Gržaniću", 1-2, 
16. 

76 M. Kolar, Senjanin Josip Gržanić..., 284. 

77 Isto. 

78 Isto. 

79 Isto, 283. 

80 Arkiv za šalu i satiru, br. 1, 13. siječnja 1886., 3. 

81 Isto. 

s dečki“. 82 Tries piše da su Starčeviću i Gržaniću sudili „septemvirci, ali ne onako kak 
smo želili i kak smo se nadali“. 83 

D. Starčević i Gržanić izdržali su kaznu do kraja i obojici je zdravlje poslije bilo 
izuzetno narušeno. Unatoč tomu, narod ih je dočekao s oduševljenjem po izlasku iz 
zatvora. Prema novinama Hrvatska, njihovu su kočiju prema Jaski pratile dvadeset i osam 
kočija, koje su bile okićene hrvatskim trobojnicama. Štoviše, narod ih je pozdravljao 
čitavim putem, a Gržaniću je u Rijeci priređen svečani doček u hotelu Europa. 84 


5.4. Echo 


Nakon vritnjaka i sudskoga procesa protiv D. Starčevića i Gržanića, oni su postali 
poznate i omiljene osobe u hrvatskoj javnosti. Nakon izlaska iz zatvora, gospojinski odbor 
Narodne stranke i ženski dio Stranke prava, Gržaniću su poklonili srebrnu čizmu. Tim su 
postupkom iskazali punu podršku Gržaniću zbog ,,vritnjaka“ U listu Vragoljan objavljena 
je posebna pjesma Akrostihon 85 njima dvojici u čast: 


Živila nam domovina 
I vi njeni dični sinovi, 
Vaša će vas djedovina 

I do vjek ljubit, cienit. - 

Ludi sviet taj ne zna 
I onako dobre cient. 

Stara slavo i slobodo 
Ta gdje jesu vaši traci? 

A vi sini, zar vas nema? 
Rajski gdje su oni znaci? 
Čemu šutiš? : zar što tužiš 
Ej moj rode junaci su 
Već za dobro tvoje - - - crnoj 
I u gorko oj tamnici.. 
Ćuti srce, dalje već ne sbori. 


82 Isto, br. 6, 27. prosinca 1885., 3. 

83 Tries, god. 2, br. 5, 25. ožujka 1886., 2. 

84 J. Turkalj, Senj i Senjani..., 316. 

85 Vragoljan, god. 6, br. 7, 6. travnja 1886., 4. 

I gle dvie zvezde tamo 
Gledaj na vrh odra neba, 

Raja to su prvi traci, 

Živili nam dugo samo 
A dom, jer ih silno treba 
Nek zaori kano ljuti ptić, 

I, ti druže: „ Živio nam Starčević 
Ćuti srce, i s njim Gržanić. 

Čizma i štap su predmeti darovani Gržaniću još dok je bio u zatvoru prigodom 
njegova imendana 19. ožujka 1886., a u zatvor su mu poklone donijele supruge pravaških 
zastupnika Đure Rukavine i Dinka Hinkovića. 86 Izrađeni su u Linzu i Beču, a izradio ih 
je Victor Nuber. Na čizmamam su gravirane posvete „Josip Gržaniću // Na uspomenu / 
5. listopada 1885 / nekoje gospoje / stranke prava. // Josipu Gržaniću / Neustrašivom 
branitelju / naših prava / HRVATSKI RODOLJUBI / 19 III 1886“, a na štapu za šetnju s 
drškom u obliku čizmice natpis „19.III 1886 / Belovarske hrvatice“. 87 Isti se danas čuvaju 
u Hrvatskom povijesnom muzeju. Osim toga, poznata je i razglednica koju su izradile 
„Belovarske Hrvatice 44 19. ožujka 1886. U sredini razglednice se nalazi čizma kojom je 
počinjen vritnjak okićena cvijećem i hrvatskom trobojnicom, a tu su štap i čizme gore 
spomenuti. 88 Prema J. Turkalj, pristaše Stranke prava iz obrtničkih redova još su 
izrađivali čaše, šalice i kape koji su kolali javnošću još prije sudskoga procesa, dok je 
nakon osude „asortiman postao mnogo raznovrsniji i slikovitiji 44 . Čak su se pojavile i igle 
za kravatu te prsluci s likom D. Starčevića. 89 

Međutim, Khuen je uspješno preživio ovaj politički događaj i nastavio upravljati 
Hrvatskom puna dva desetljeća. Njegov je odlazak s političke scene bio rezultat 
vanjskopolitičkih okolnosti, a ne toliko unutrašnje političke snage Hrvatske. Uz to, jedna 
od posljedica „vritnjaka 44 bilo je Khuenovo učvršćivanje na vlasti, a ujedno i njegov 
obračun s pravašima. 


86 J. Turkalj, Senj i Senjani..., 315-6. 

87 Popis predmeta iz zbirki Hrvatskoga povijesnog muzeja za izlaganje u Hrvatskom saboru 
povodom Dana Hrvatskog sabora 30. svibnja 2013., www. sabor.hr/lgs. axd?t=16&id=243 39 , pristup 
ostvaren 9. kolovoza 2018. 

88 Isto. 

89 J. Turkalj, Senj i Senjani..., 315-6. 

6. Zaključak 


Saborski ,,vritnjak“ ne može se tumačiti bez činjenice daje čitavi politički život druge 
polovice 19. stoljeća u Banskoj Hrvatskoj bio obilježen Hrvatsko-ugarskom nagodbom. 
Kheun je ujedno postao hrvatskim banom kao osoba s misijom primjenjivanja i 
održavanja nagodbenih elemenata u zemlji. Nacionalni i integracijski proces u hrvatskim 
zemljama se sukobio sa stvaranjem Mađarske kao jedinstvene nacionalne države. U širem 
kontekstu govorimo o vremenu opće modernizacije društva i države, a između ostaloga i 
političkoga sustava. U Hrvatskom saboru djeluju tri ključne političke stranke: narodnjaci, 
mađaroni i pravaši, koji imaju jasno definirane političke ciljeve (tj. politiku) prema 
državnom sustavu, čime su definirali vlastitu političku kulturu. Međutim, politički život 
u takvom okružju definirala je politička kultura elite, koja je dosljedno vodila nagodbenu 
politiku. Modernizaciju političke kulture omogućili su drugi važni čimbenici poput 
širenja pismenosti, organiziranja političkih aktivnosti, ali i pojave novina kao tiskovnoga 
medija političkih stranaka. Bez svih ovih elemenata ne bismo mogli govoriti o političkoj 
kulturi Banske Hrvatske 80-ih godina 19. stoljeća. 

Arhivska afera postala najvažnije političko pitanje u Banskoj Hrvatskoj sredinom 80- 
ih godina 19. stoljeća. Promicanju toga pitanja najbolje su doprinijela stranačka glasila, 
tj. novine, koja su bili prvi masovni politički medij. Time je arhivska afera nadišla 
parlamentarnu i stručnu razinu te postala predmet rasprava šire javnosti. Osim toga, 
javnost je uživo željela pratiti saborske sjednice, što je vlast nastojala spriječiti svim 
legalnim metodama. Fenomen koji je važan za istaknutije pojava humorističko-satiričkih 
listova tijekom polovice 19. stoljeća, koji su unijeli dašak humora unutar sumornih 
političkih tema. Oni su neprijeporno utjecali na oblikovanje hrvatske političke kulture, 
koja je od toga vremena nastojala dobiti nepristrane vijesti s dozom satire. 

Postavlja se i logično pitanje zašto je ugarskoj politici bila toliko važna arhivska afera. 
Ipak se ovaj slučaj nije skrivao od očiju političke i intelektualne javnosti, iako je za to 
bilo pokušaja osobito u režimskom tisku, ah i službenim saborskim zapisnicima. Bit je, 
dakako, u sadržaju arhivskih spisa. Oni predstavljaju primjere hrvatske državnosti i 
posebnosti unutar zajednice s Ugarskom, ali i Austrijom. Osim toga, nastali su isključivo 
na području Hrvatske i Slavonije. Stoga, praktično su morali biti izuzeti od dosega struke 

koja bi iz njih mogla argumentirati hrvatsku pravnu i državnu posebnost unatoč politici 
dualizma. 

Saborske su rasprave toga vremena predstavljale ciljeve političke kulture. One su 
dakako bile režimski vođene, čemu svjedoče, ponovno, i službeni zapisnici istih. No, 
veliki je problem takvim raspravama zadavala intelektualna politička elita. Prije svega 
ovdje treba istaknuti osim pravnika Grge Tuškana i povjesničara Tadiju Smičiklasa. 
Potonji je uspio na ogorčenje režima i na podršku opozicije toliko stručno i argumentirano 
raspravljati, a da mu tijekom govora nisu trebali dodaci kojima bi se politički dodvoravao 
nekoj od opcija. S druge strane prougarski političari u raspravama koriste alienando, 
solističkc i paralogističke metode, koje se direktno suprotstavljaju načinima razmišljanja 
hrvatske intelektualne političke elite. Cilj je prougarskih političara na sve moguće načine 
doći do željenih arhivalija, time se dodvoriti službenoj ugarskoj politici te načelno 
provoditi Hrvatsko-ugarsku nagodbu u praksi. 

,,Vritnjak“ je postao događaj prvorazrednoga značaja na samome početku Khuenova 
mandata. Tim je postupkom Stranka prava željela iskazati svu ogorčenost njegovim 
banovanjem. Na primjeru ,,vritnjaka“ možemo pratiti do koje se razine zaoštravao 
politički sukob; najprije govorimo o verbalnomu, a potom o fizičkomu obračunu. 
,,Vritnjak“ je zaista fizičko nasilje i zbog toga je počinitelj morao biti kažnjen. Međutim, 
javnost taj postupak odobrava jer očigledno postoji uvjerenje o dubokoj nepravilnosti 
Khuenove vladavine. ,,Vritnjak“ je bio toliko važan i aktualan da ga službeni zapisnici 
uopće ne bilježe jer je prijetio tadašnjem kodeksu časti, o čemu govori M. Gross, a 
posljedično tomu i izuzimanjem Khuena s funkcije hrvatskoga bana. Dakle, ,,vritnjak“ je 
najvažnije praktično djelo hrvatske opozicije, a posebice Stranke prava, čime je izražena 
sva gorčina zbog otuđivanja arhivskoga blaga. Uz to, ,,vritnjak“ je bio odličan povod da 
Khuen isključi pravaše sa saborskih rasprava te ih optereti sudskim procesima. Nakon 
toga mogao je mimo provoditi svoju politiku. To je, posljedično po Stranku prava, kasnije 
dovelo do praktičnoga nesudjelovanja u političkom životu u Hrvatskom saboru. To je 
izazvalo „domino efekt“ pa je nemogućnost političkoga djelovanja uzrokovala visoki val 
nezadovoljstva unutar stranke. U konačnici, to je uzrokovalo brojna nejedinstva među 
članovima. 

O autentičnosti ovoga događaja više uopće ne treba raspravljati jer je dovoljno dokaza 
koji idu u prilog istomu. Posebno je važno istaknuti nevjerojatnu brzinu pravosudnoga i 
kaznenoga procesa kojim je ovaj čin trebao biti osuđen i doveden na politički stup srama 
jer su bili osuđeni zbog javnoga nasilja. Ponovno, zbog sposobne hrvatske intelektualne 
elite, u ovom slučaju pravosudne, vlastima nije uspjelo proglasiti vritnjak zločinom već 
prekršajem u čemu je presudnu ulogu imao Hinko Hinković, čijemu liku i djelu u 
političkom kontekstu valja studioznije pristupiti u budućim istraživanjima. Uz to, po prvi 
puta se s afirmacijom političke kulture javlja i pojava predmeta koji veličaju neki 
(politički) čin. U ovomu primjeru to su srebrne čizmice, štap, razglednica i mnogi drugi 
promidžbeni predmeti čime je utrt put materijalnoj političkoj reklami pojedinih stranaka 
ili u ovomu slučaju pojedinaca. Ovi predmeti ujedno simbolički pokazuju oblikovanje 
stavova javnosti prema određenim političkim činovima čime definiraju vlastitu političku 
kulturu. 

Saborski ,,vritnjak“ predstavlja temelj s kojega treba dalje proučavati političku kulturu 
Hrvatske. On je bio točka kulminacije očito već dugo postojećega nezadovoljstva. Razvoj 
političke kulture u Hrvatskoj do sada je neistražena tema hrvatske historiografije. S 
obzirom da nam je politološka znanost unaprijed priredila obrazac koji nam može 
poslužiti u stvaranju slike političke kulture u modernoj i suvremenoj hrvatskoj povijesti, 
povjesničarima se pružaju istraživanja s interdisciplinarnim pristupom. 

